
PËR DISA SHTESA E NDRYSHIME NË LIGJIN NR.9632, DATË 30.10.2006 “PËR SISTEMIN E TAKSAVE VENDORE”, TË NDRYSHUAR

Në mbështetje të neneve 78, 83 pika 1 dhe 155 të Kushtetutës, me propozimin e Këshillit të Ministrave, 

KUVENDI 
I REPUBLIKËS SË SHQIPËRISË

VENDOSI:

Në ligjin nr.9632, datë 30.10.2006 “Për sistemin e taksave vendore”, të ndryshuar, bëhen këto shtesa e ndryshime:

Neni 1

Në fund të nenit 24 shtohet një paragraf me këtë përmbajtje:
“Zyrat e regjistrimit të pasurisë së paluajtshme nuk bëjnë regjistrimin apo çregjistrimin e pasurisë së paluajtshme, ndërtesë apo tokë bujqësore, nëse dokumentacioni i vërtetimit të pronësisë nuk shoqërohet edhe me vërtetimin e bashkisë apo komunës, i cili konfirmon pagesën e taksave respektive që nga data e hyrjes në fuqi të këtij ligji.”.

Neni 2
	
Në nenin 27, pas pikës 2 shtohet pika 2/1 me këtë përmbajtje:
“2/1. Për ndërtesat, të cilat janë në proces legalizimi, taksa e ndikimit në infrastrukturë e ndërtimeve të reja është 0,5 për qind e vlerës së investimit.”.

Neni 3

Në nenin 32 pika 1, shkronja “b” shfuqizohet.

Neni 4

Pas nenit 32 shtohet neni 32/1 me këtë përmbajtje:

“Neni 32/1
Taksa e tabelës

Kategoritë e bazës së taksës së tabelës dhe niveli i tyre jepen në ankesin nr.7, që i bashkëlidhet këtij ligji.”.

Neni 5

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.6281, datë 7.10.2009 të Presidentit të Republikës së Shqipërisë, Bamir Topi

Aneksi 7. Taksa e tabelës

	Kategoritë
	Niveli i taksës

	a) Tabelë për qëllime identifikimi
	120 lekë/vit

	b) Tabelë për qëllime reklamimi, të thjeshta dhe elektronike:
i) Për Bashkinë e Tiranës					
ii) Për bashkitë qendër qarku					
iii) Për bashkitë e tjera dhe komunat						

	
45 000 lekë/m2/vit
22 500 lekë/m2/vit
13 500 lekë/m2/vit

	c) Tabelë në funksion të ekspozimeve të ndryshme të hapura, panaire, spektakle, stenda reklamuese, banderola etj.
	1 000 lekë/m2/ditë




